**Z A P I S N I K**

s 5. sjednice Vijeća roditelja III. osnovne škole Čakovec u šk. god. 2016./2017., održane 9. travnja 2017. godine u 18.00 sati

Nazočno je bilo 114 članova VR i ravnateljica škole Nataša Hajdinjak.

Dnevni red:

1. Tribina za roditelje: “Opasnosti konzumacije alkohola i droga kod mladih” - gost predavač g. Radovan Gačal
2. Dan škole - organizacija
3. Razno

Dnevni red jednoglasno je prihvaćen.

Ad1

Glasnogovornik PU Međimurske, Radovan Gačal održao je jednosatno predavanje na temu “Opasnosti konzumacije alkohola i droga kod mladih”. Kratko se osvrnuo na tipove droga koja su zadnjih godina u opticaju među mladima. Upozorio je na opasnosti koje nose konzumacija droga i alkohola kod mlade populacije. Naveo je niz primjera iz prakse te dao određene savjete kako postupiti ukoliko se kao roditelji susretnemo s problemom droge među našom djecom. Predavanju su osim članova Vijeća roditelja prisustvovali i roditelji učenika sedmih i osmih razreda. Predavanje je bilo sadržajno i zanimljivo.

Ad2

Riječ je preuzela ravnateljica Nataša Hajdinjak koja nas je ukratko upoznala s akcijama planiranima uz Dan škole koji će se održati 2.6.2017. Nabrojala je donatore koji će svojim prilozima pomoći ostvarivanju sadržaja planiranih uz taj dan. Dolazi 40 učenika i 5 učitelja iz Kranja koji će zajedno s našim učenicima i učiteljima otići u obilazak grada i Muzeja Međimurja. U muzeju će se održati radionice nakon kojih će gosti preseliti u našu školu i sudjelovati na prodajnom sajmu. Sajam će početi u 16 sati, u 16.30 biti će održane tradicijske igre na igralištu škole, a u 18 sati održat će se priredba naših učenika u prostorima Srednje škole Čakovec. Dogovoreno je da se sredstva od prihoda s prodajnog sajma iskoriste za plaćanje ulaznica za radionice u muzeju, 20 posto od prihoda po razredu ostaje svakom razredu, a ostatak sredstava utrošit će se za ostale školske potrebe. Uz školsku zgradu pripremit će se roštilj za sve sudionike i goste Dana škole. Pojedinci iz redova roditelja pomoći će oko organizacije.

Ad3

Ravnateljica Nataša Hajdinjak upoznala je Vijeće roditelja s projektima na koje su se učenici prijavili. Projekt „Moje školsko dvorište“ Udruge arhitekata međimurske županije odradit će se u suradnji s učenicima Graditeljske škole Čakovec. Projektom Adris grupe „Znanje i otkrića“ u suradnji s Učiteljskim fakultetom u Čakovcu opremit će se jedna učionica tabletima. Također, učenici će sudjelovati i na projektu u sklopu Majskog muzičkog memorijala „J. Š. Slavenski“ na kojem će prezentirati svoja istraživanja o velikom umjetniku, našem sugrađaninu.

Nadalje, ravnateljica je Vijeće roditelja upoznala sa zaključcima školskog radnog tima:

* Roditeljski sastanci moraju se održati do 15.5. na kojima će se definirati održavanje izborne nastave iz njemačkog jezika, vjeronauka i informatike.
* Usvojeni su novi opći akti – mjerila za vrednovanje vladanja
* 13.5. održat će se Smotra modelarske lige
* 19.5. Ruža međimurska u D. Vidovcu
* 19.5. natjecanje iz matematike u Koprivnici – škola sudjeluje s 5 ekipa učenika 4., 5. i 6. razreda
* 23.5. projekt „Preventivni odgoj u cestovnom prometu“ gdje će djeca u vozilima simulatorima moći doživjeti neke prometne situacije
* 29.5. Svečana sjednica Grada Čakovca u CZK na kojoj će biti predstavljeni nagrađeni učenici
* Završna svečanost 8. Razreda održat će se u dogovoru s razrednicima

Nakon ravnateljičinog izlaganja, roditelji su imali još nekoliko pitanja. Na pitanje o skupljanju starog papira, ravnateljica je odgovorila da se to u školi više neće organizirati zbog stava inspekcije. Također, postavljeno je pitanje o jednosmjenskoj nastavi na što je ravnateljica odgovorila da još uvijek nema uvjeta koji su potrebni da bi se u našoj školi mogla održavati nastava samo u jednoj smjeni.

Sjednica je zaključena u 19.30 sati.

U Čakovcu, 9. travnja 2017. godine

 ZAPISNIČAR Predsjednik VR:

 Marko Žerjav Saša Dering